100. ΝΟΜΟΣ υπ’ αριθ. 2581 της 18/25 Φεβρ. 1998 (ΦΕΚ Α΄ 36) Κύρωση της από 7 Νοεμβρίου 1997 Πράξη νομοθετικού Περιεχομένου «Κατάργηση των επιβαρύνσεων υπέρ τρίτων επί της τιμής των φαρμάκων». Άρθρο πρώτο Κυρώνεται και έχει ισχύ νόμου από τη δημοσίευσή της στην Εφημερίδα της Κυβερνήσεως η από 7 Νοεμβρίου 1997 Πράξη Νομοθετικού Περιεχομένου με τον τίτλο «Κατάργηση των επιβαρύνσεων υπέρ τρίτων επί της τιμής των φαρμάκων», που δημοσιεύθηκε στην Εφημερίδα της Κυβερνήσεως στις 7 Νοεμβρίου 1997 τεύχος 226 Α΄, της οποίας το κείμενο έχει ως εξής: «ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ Κατάργηση των επιβαρύνσεων υπέρ τρίτων επί της τιμής των φαρμάκων Έχοντας υπόψη: α.Τις διατάξεις του άρθρ. 44 παρ. 1 του Συντάγματος. β. Την εξαιρετικώς επείγουσα και απρόβλεπτη ανάγκη για άμεση κατάργηση όλων των επιβαρύνσεων υπέρ τρίτων επί της τιμής όλων των παρασκευαζόμενων ή παραγόμενων στην Ελλάδα ή εισαγόμενων από το εξωτερικό φαρμάκων, με στόχο τη μείωση της τιμής των φαρμάκων προς όφελος των καταναλωτών, των ασφαλισμένων και των συνταξιούχων που έχουν μεγαλύτερη ανάγκη φαρμακευτικής περίθαλψης. γ.Το γεγονός ότι η μείωση της συνολικής δαπάνης για το φάρμακο, θα συμβάλει άμεσα και αποφασιστικά στην εκλογίκευση του ισχύοντος συστήματος εμπορίας και διακίνησης των φαρμάκων, καθώς και στην περαιτέρω αποκλιμάκωση του πληθωρισμού. δ.Την αδυναμία άμεσης αντιμετώπισης των προαναφερόμενων συνεπειών με έγκαιρη ρύθμιση με τυπικό νόμο ψηφιζόμενο από τη Βουλή, η οποία θα απαιτήσει χρόνο και θα καθυστερήσει υπερβολικά την έκδοση του νέου δελτίου μειωμένων τιμών των φαρμάκων, με κίνδυνο τη δημιουργία αναστάτωσης και κερδοσκοπικών τάσεων στην αγορά του φαρμάκου. ε.Την ανάγκη θέσπισης μεταβατικής ρύθμισης σχετικά με την απόδοση των επιβαρύνσεων και τη διάθεση στην κατανάλωση φαρμάκων των οποίων οι τιμές είχαν καθορισθεί σύμφωνα με τις προϊσχύουσες διατάξεις. Με πρόταση του Υπουργικού Συμβουλίου αποφασίζουμε: Άρθρ.1.-Οι εισφορές υπέρ του Ταμείου Συντάξεων και Αυτασφαλίσεως Υγειονομικών (Τ.Σ.Α.Υ.) , Ταμείου Επικουρικής Ασφαλίσεως Υπαλλήλων Φαρμακευτικών Εργασιών (Τ.Ε.Α.Υ.Φ.Ε.) και του Εθνικού Οργανισμού φαρμάκων (Ε.Ο.Φ.), όπως καθορίσθηκαν με το άρθρ. 63 του Νόμ. 2519/1997 (ΦΕΚ 165 Α΄), καταργούνται. Με την επιφύλαξη των ρυθμίσεων  Σελ. 820,366 Τεύχος 1308 Σελ. 134 του άρθρ. 2 της παρούσας, η κατάργηση των ανωτέρω εισφορών θα αρχίσει να ισχύει από την έκδοση του δελτίου που θα καθορίσει τις νέες λιανικές τιμές φαρμάκων. Άρθρ.2.-1.Για τις πωλήσεις φαρμάκων με τις λιανικές και νοσοκομειακές τιμές που καθορίσθηκαν με το Δελτίο τιμών 1/1997, οι ανωτέρω εισφορές θα υπολογισθούν επί της τιμής σε ποσοστό 8,8% υπέρ Ε.Ο.Φ., 4.5% υπέρ Τ.Σ.Α.Υ. και 1,5% υπέρ Τ.Ε.Α.Υ.Φ.Ε. και θα αποδοθούν στους δικαιούχους μέχρι 31.12.1997 ως εξής: α.Από τις φαρμακευτικές επιχειρήσεις για πωλήσεις με νοσοκομειακή τιμή. β.Από τα φαρμακεία για πωλήσεις με λιανική τιμή. 2.Για όσα φάρμακα είχαν αγορασθεί από τα φαρμακεία με τιμές που ίσχυαν πριν την 3.10.1997, η προθεσμία διάθεσής τους λήγει στις 31.12.1997. Άρθρ.3.-1.Η παρούσα πράξη θα κυρωθεί νομοθετικά, κατά το άρθρ. 44 παρ. 1 του Συντάγματος. 2.Η παρούσα να δημοσιευθεί στην Εφημερίδα της Κυβερνήσεως. (Ακολουθούν υπογραφές). 34.Ι.δ.100 Φάρμακα-Ιδιοσκευάσματα Άρθρο δεύτερο Η παρ. 1 του άρθρ. 2 της κυρούμενης Πράξης Νομοθετικού Περιεχομένου, αναδιατυπώνεται ως εξής: «1.Για τις πωλήσεις φαρμάκων με τις λιανικές και νοσοκομειακές τιμές, που καθορίστηκαν με το Δελτίο Τιμών 1/97, οι ανωτέρω εισφορές θα υπολογιστούν επί της καθαρής τιμής σε ποσοστό 8,8% υπέρ Ε.Ο.Φ., 4,5% υπέρ Τ.Σ.ΑΥ . και 1,5% υπέρ Τ.Ε.Α.Φ.Ε. και θα αποδοθούν στους δικαιούχους μέχρι 30.4.1998 ως εξής: α.Από τις φαρμακευτικές επιχειρήσεις για πωλήσεις με νοσοκομειακή τιμή. β.Από τα φαρμακεία για πωλήσεις με λιανική τιμή.» Άρθρο τρίτο Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως.